tolos_seok
Аржан АДАРОВ.

КӰЛ-ТЕГИННИҤ КӦЛӦТКӦЗИ

II

Орчылаҥ чырайы канду ынаарда.
Ом-сом сениҥ кебериҥ јуралат.
Шимирт эткен сӧстӧриҥ угулат.
Тоозын јылдар ары јанда.

Ташта бичиктер. Ыйыктар ыҥ-шыҥ...
Ундылган кӱӱлер. Арчылган јурук.
Јӱрӱмде кандый сакылта? Кунчук?
Ӱргӱлји! Токтобойт сениҥ магыҥ.

Кызыл таҥдакту бозом эҥирде
Сӱмерлер бажында кандый јаркын?
Јайнулу ӱндӱ кандый салкын?

Теҥкек корымдар ол ӱстинде
Темир јыдалу кандый алыптар?
Ӱргӱлейт неге ӱргӱлји јылдыстар?